L’església de la mare de Déu de l’Assumpció de Montgai — Ajuntament de Montgai
L’església de la mare de Déu de l’Assumpció de Montgai http://www.montgai.cat/descobreix/espais-dinteres-i-oferta-turistica/espais-dinteres-i-llocs-per-a-gaudir/a-montgai/sabo http://www.montgai.cat/descobreix/espais-dinteres-i-oferta-turistica/espais-dinteres-i-llocs-per-a-gaudir/a-montgai/sabo/@@download/image/IMG_5209.jpg
L’església fou construïda possiblement al final de la reconquesta cristiana (s. XI), moment en què l’estil arquitectònic imperant era el romànic. Seguint aquest corrent, l’església, com a símbol del poder eclesiàstic, sempre es construïda al costat del Castell. A finals del segle XVIII fou restaurada, i des d’aleshores té l’aparença actual, d’estil barroc.
Unes marques a la façana testimonien els actes violents de la Guerra Civil quan també es va cremar un retaule gòtic de fusta que lluïa a l’interior. Per vestir de nou l’altar el Sr. Pere Comelles, picapedrer del poble, va esculpir-hi el que hi ha actualment.
El campanar es d’estil neoclàssic i molt estilitzat. És el més alt de la Noguera amb 40 metres d’alçària.
Horari: A convenir. Cada diumenge a les 12 del migdia el mossèn presidirà la Santa Missa a l’església.
Localització: L’església de la Mare de Déu de l’Assumpció de Montgai es troba al casc antic del nucli a la Plaça de l’Església.